నార్డిక్ కాంస్య యుగం లేదా మరింత దగ్గరి సమీపకాలం నుండి జర్మన్ జాతులు స్థానికంగా ఉనికిలో ఉన్నాయని భావిస్తున్నారు.సరిగా చెప్పాలంటే రోమన్లకు ముందున్న ఇనపయుగంలో జరిగినట్లుగా భావించబడుతుంది. క్రీస్తుపూర్వం 1వ శతాబ్దం దక్షిణ స్కాండినేవియా, ఉత్తర జర్మనీ నుండి ఈ తెగలు దక్షిణ, తూర్పు, పశ్చిమాలకు లో విస్తరించడం ప్రారంభించింది. గాల్ సెల్ట్ యిక్ తెగలతో పాటు తూర్పు ఐరోపా లోని ఇరానియన్, బాల్టిక్, స్లావిక తెగలతో సంబంధాలు నెలకొల్పుకున్నాయి. రోమన్ సామ్రాజ్యంతో వారి సంబంధాల గురించి లిఖిత సమాచారం, శబ్ద ఉత్పత్తి పరిశోధన, పురాతత్వ పరిశీలనలను మినహాయించి జర్మనీ చరిత్ర గురించి తెలిసింది చాలా తక్కువ.

ఆగస్టస్ పాలనలో, రోమన్ సైన్యాధ్యక్షుడు పబ్లియస్ క్వింకిటిలస్ వరుస్ జర్మనీయాపై (రైన్ నుండి ఉరల్ పర్వతాల వరకు ఉన్న భూభాగాన్ని నిర్వచించడానికి రోమన్లు వాడిన పదం) దండయాత్ర ప్రారంభించాడు. ఈ కాలంలోనే జర్మానిక్ తెగలు వారి తెగ గుర్తింపును కొనసాగిస్తూనే రోమన్ వ్యూహాలు, యుద్ధతంత్రాలతో పరిచయం పెంచుకున్నారు. క్రీస్తుశకం 9లో వరుస్ నాయకత్వం లోని మూడు రోమన్ దళాలు చెరుస్కాన్ నాయకుడైన అర్మినియాస్‌చే ట్యుతోబర్గ్ గొరిల్లా యుద్ధంలో ఓడించబడ్డాయి. రైన్ నుండి డాన్యూబ్ వరకు ఆధునిక జర్మనీ ఆవిధంగా రోమన్ సామ్రాజ్యానికి వెలుపల ఉండిపోయింది. క్రీస్తుశకం 100నాటికి, టసితుస్' "జర్మనియా" కాలంలో, జర్మానిక్ తెగలు ఆధునిక జర్మనీలోని అధిక భాగమైన రైన్, డాన్యూబ్ నదుల లిమ్స్ జర్మనీకాస్) వెంట స్థిరపడ్డాయి. 3వ శతాబ్దం అనేక పశ్చిమ జర్మనీ తెగలు ఉద్భవించడాన్ని చూసింది.వీరిలో అలమాన్ని, ఫ్రాంకులు, చత్తి, సాక్సన్స్, ఫ్రిసియన్స్, సికామ్బ్రి, టురిన్గీ తెగలకు చెందిన ప్రజలు ఉన్నారు. 260 ప్రాంతంలో జర్మానిక్ ప్రజలు లైమ్స్, డాన్యూబ్ సరిహద్దులను దాటి రోమన్-నియంత్రిత భాగాలలోకి చొరబడ్డారు.

గణాంకాలు
జర్మనీ సామ్రాజ్యం (1871–1918)
బెర్లిన్ గణతంత్రం , యూరోపియన్ సమాఖ్య ఐక్యత (1990–)
జర్మనీ జాతులు